Šomoška (národná prírodná rezervácia)

Šomoška je národná prírodná rezervácia v Cerovej vrchovine. Nachádza sa v chotári obce Šiatorská Bukovinka v okrese Lučenec. Vrch, priľahlý k maďarskej obci Somoskő (Šomoška) sa nachádza priamo na hranici s Maďarskom a je k nemu prístup z oboch krajín. Vyhlásená bola ako chránený prírodný výtvor v roku 1954. Jej štatút bol prehodnotený v roku 1983. Vyhlásená bola s cieľom chrániť morfologicky výrazný kopec s odkryvom šesťbokej stĺpovitej odlučnosti čadiča označovaného aj „Kamenný vodopád“. Rozloha rezervácie je . Na vrchole stojí gotický hrad Šomoška, ktorý postavili z bazaltových kvádrov.

Geológia 
Bazaltový vulkanizmus v Karpatoch znamenal finálnu fázu neogénneho vulkanizmu. Neogénna sopečná činnosť na strednom Slovensku súvisela s vývojom Panónskej panvy. Pri prehriatí zemskej kôry dôšlo na viacerých miestach k vzniku zlomov, pozdĺž ktorých vystupovala žeravá láva až na povrch. Kamenný vodopád je oderodovaný prírodný výtvor vo svahu kopca, ktorý pôvodne vznikol pred asi 4 miliónmi rokov (pliocén) z bazaltovej lávy, ktorá stuhla v prívodnom kánále bývalej sopky pod zemským povrchom. 

Päť až šesťboká stĺpcová odlučnosť horniny bola spôsobená pomalým chladnutím lávy a je zvlášť typická pre bazalt. V ohnutej forme, v ktorej sa vyskytuje v Šomoške sa radí medzi európske unikáty. Bazaltové stĺpy boli odkryté pri ťažbe suroviny na výstavbu hradu.

Referencie

Iné projekty

Externé odkazy 
 Poloha na turistickej mape
 Kamenný vodopád na zberateľskej magnetke

Národné prírodné rezervácie v Banskobystrickom kraji
Chránené územia v okrese Lučenec
Cerová vrchovina
Geologické lokality na Slovensku
Šiatorská Bukovinka